*Obrazec 2: Izjava vlagatelja o strinjanju in sprejemanju pogojev in zahtev javnega razpisa*

|  |  |
| --- | --- |
| Naziv vlagatelja: |  |
| Naziv operacije: |  |

V postopku izbora operacij za sofinanciranje s sredstvi Kohezijskega sklada v okviru Javnega razpisa za sofinanciranje občinskih celostnih prometnih strategij (JR OCPS), ki se izvaja v okviru Programa evropske kohezijske politike v obdobju 2021–2027 v Sloveniji, prednostne naloge 5 »*Trajnostna (čez)regionalna mobilnost in povezljivost*«, specifičnega cilja RSO3.2 »*Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo*«, podajamo naslednjo:

I Z J A V O

* da smo seznanjeni in da se v celoti strinjamo z vsebino, pogoji in zahtevami javnega razpisa;
* da je projekt, ki je predmet vloge, skladen z namenom in predmetom javnega razpisa, določili javnega razpisa, razpisno dokumentacijo ter evropsko in slovensko zakonodajo;
* da bomo v celoti upoštevali vsebinske zahteve postopka priprave OCPS, kar bomo na poziv ministrstva utemeljili z ustreznimi dokazili;
* da smo seznanjeni s 65. členom Uredbe 2021/1060/EU o trajnosti operacije, in sicer, da mora upravičenec zagotoviti, da pet (5) let po zaključku operacije ne sme priti do bistvene spremembe operacije, ki vpliva na značaj, cilje ali pogoje izvajanja, zaradi česar bi se razvrednotili njeni prvotni cilji;
* da bomo ministrstvu dostavljali letna poročila o doseganju kazalnikov učinka operacije in izjave, da rezultati operacije ne bodo in niso bili odtujeni, cedirani, zastavljeni, prodani ali uporabljeni za namen, ki ni v povezavi s sofinancirano operacijo, in sicer najpozneje do 31. marca tekočega leta za preteklo leto;
* da projekt oz. operacija ni in ne bo predmet sofinanciranja iz drugih sredstev državnega ali EU proračuna;
* da smo seznanjeni z možnimi posledicami, ki bi nastale ob ugotovitvi dvojnega financiranja operacije, neupoštevanja veljavne zakonodaje ali navodil v vseh postopkih izvajanja operacije, kot je npr. vračilo vseh že izplačanih sredstev s pripadajočimi obrestmi;
* da bomo označevali operacijo, informirali in obveščali javnost ter komunicirali o operaciji skladno s 47. in 50. členom ter Prilogo IX Uredbe 2021/1060 in II. poglavjem Izvedbene uredbe 821/2014/EU ter Navodili organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021-2027;
* da bomo hranili celotno originalno dokumentacijo, vezano na operacijo, skladno s pravili Evropske unije in zakonodajo Republike Slovenije ter v skladu s 82. členom Uredbe 2021/1060/EU;
* da bomo posredniškemu telesu, organu upravljanja, organu za računovodenje, revizijskemu organu ter drugim nadzornim organom, vključenim v izvajanje, upravljanje, nadzor ali revizijo operacije, omogočili dostopnost do celotne dokumentacije operacije na način, da sta vsak čas možna kontrola izvajanja operacije in vpogled v dokumentacijo v vsaki točki operacije;
* da bomo vodili ločene knjigovodske evidence za operacijo za spremljanje prihodkov oz. prilivov na operaciji;
* da bomo morebitne prihodke na operaciji spremljali še najmanj pet (5) let po zaključku operacije;
* da se strinjamo z javno objavo podatkov o vlagatelju in operaciji, o odobrenih in izplačanih denarnih sredstvih in da dovoljujemo objavo osnovnih podatkov o operaciji in prejemniku sredstev skladno z zakonom, ki ureja dostop do informacij javnega značaja in zakonom, ki ureja varstvo osebnih podatkov;
* da bomo v vseh fazah operacije smiselno zagotavljali skladnost s horizontalnimi načeli iz 9. člena Uredbe 2021/1060/EU, zlasti pa skladnost z »načelom, da se ne škoduje bistveno« glede na merila iz člena 17 Uredbe (EU) 2020/852;
* da ima operacija ob upoštevanju dodelitve sredstev po tem javnem razpisu zaprto finančno konstrukcijo za izvedbo celotne operacije (po tekočih cenah), za kar prilagamo izsek iz Načrta razvojnih programov in, v kolikor potrebno, izjavo odgovorne osebe vlagatelja, da bo najkasneje do zahtevka za izplačilo uskladil naziv in vire financiranja projekta v Načrtu razvojnih programov z nazivom in viri financiranja v obrazcih vloge;
* da bomo kot upravičenec vsako finančno, vsebinsko oziroma časovno spremembo, ki bi vplivala ali bi lahko vplivala na cilje, kazalnike ali rezultate operacije pisno obrazložili in utemeljili ministrstvu nemudoma oziroma najkasneje v 30. dneh od nastalih sprememb tako, da o njih obvestimo skrbnika pogodbe o sofinanciranju operacije, sicer se šteje, da se sredstva uporabljajo nenamensko;
* da smo pri naročilu blaga in storitev za potrebe operacije dolžni upoštevati zakonodajo s področja javnega naročanja;
* da bomo upoštevali zakonodajo s področja integritete in preprečevanja korupcije (Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri));
* da bomo zahtevek za izplačilo pripravili in oddali preko informacijskega sistema organa upravljanja t.i. IS‑eMA2;
* da bomo pri izvedbi operacije dosledno upoštevali vso veljavno evropsko in nacionalno zakonodajo ter pravila izvajanja evropske kohezijske politike v Republiki Sloveniji, navodila organa upravljanja in navodila ministrstva;
* da dovoljujemo ministrstvu, da za potrebe preverjanja izpolnjevanja pogojev po tem javnem razpisu iz uradnih evidenc pridobi potrebne podatke;
* da se zavedamo, da je vsako navajanje neresničnih podatkov v predloženi vlogi po zakonodaji Republike Slovenije kaznivo dejanje;
* da so vsi podatki v vlogi resnični, točni in popolni, za kar prevzemamo vso materialno in kazensko odgovornost.

|  |
| --- |
| V/na: |
| Datum:Žig: |  | Ime in priimek odgovorne osebe vlagatelja |
| Podpis odgovorne osebe vlagatelja |